**Δήλωση Αποστολής Νηπιαγωγείου και Σχολείου:**

Το Νηπιαγωγείο και Δημοτικό Kororoit Creek προάγει την ανάπτυξη ευγενικών, αυτόνομων και δραστήριων μαθητών με υψηλές μαθησιακές επιδόσεις οι οποίοι έχουν την ικανότητα να αξιολογήσουν, να κρίνουν και να εκτιμήσουν τον κόσμο στον οποίο ζούνε.

Παρέχουμε ολιστική και ουσιαστική εκπαίδευση υψηλών προδιαγραφών σε όλα τα μέλη της μαθησιακής μας κοινότητας ώστε να τα προετοιμάσουμε για να ζήσουν, και να συνεισφέρουν, στην άμεση και ευρύτερη κοινότητά τους.

**Φιλοσοφία του Νηπιαγωγείου:**

Καλώς ήρθατε στο νηπιαγωγείο μας. Ένα μέρος όπου μπορείτε να θέσετε ερωτήματα, να παίξετε και να μάθετε. Εδώ είστε ασφαλείς και μπορείτε να είστε ο εαυτός σας μεταξύ φίλων.

Είναι σημαντικό να γνωρίζετε ότι θα βρείτε ζεστούς, θαυμάσιους και συναρπαστικούς εσωτερικούς και εξωτερικούς χώρους. Οι δάσκαλοι θα σας θέσουν προκλήσεις και θα σας βοηθήσουν να συμμετάσχετε και να τα περάσετε όμορφα. Θα ακούσουν τις ιδέες σας και θα τις πάρουν στα σοβαρά, και έπειτα θα σκεφτούν προσεκτικά πώς μπορούν να σας βοηθήσουν να τις εξελίξετε. Εδώ, θα κάνετε τα πρώτα σας βήματα σε μια παγκόσμια κοινότητα, θα προετοιμαστείτε για το σχολείο, θα μάθετε χρήσιμες δεξιότητες και θα αρχίσετε να κατανοείτε τον κόσμο. Θα εξερευνήσουμε μαζί τα θαύματα του φυσικού κόσμου και θα φυτέψουμε τους σπόρους για ένα βιώσιμο μέλλον.

Καλωσορίζουμε την οικογένεια σας και τους προσκαλούμε να μοιραστούν μαζί μας την κουλτούρα σας, τη γλώσσα, τις γνώσεις και τα ενδιαφέροντά σας. Να θυμάστε πως ξεκινάμε αυτό το μαθησιακό ταξίδι όλοι μαζί, και θα έχετε την υποστήριξη μας σε κάθε βήμα της διαδρομής.